Z A P I S N I K
       s 12. sjednice Vijeća Mjesnog odbora Šestinski dol - Vrhovec, od 26. svibnja 2022.
u prostoru Mjesne samouprave Šestinski dol – Vrhovec, Ilica 181
s početkom u 18:30 sati

NAZOČNI ČLANOVI VIJEĆA:
Dario Horvatić, Božena Horvat-Alajbegović, Svjetlana Veseli, Josip Burek, Ivona Molan, Dario Ptičar, Tena Zenko Milović 

NENAZOČNI ČLANOVI VIJEĆA:
Tvrtko Horvatić

OSTALI NAZOČNI:
Nevenka Antunović – stručni referent za rad tijela mjesne samouprave

Predsjedava Dario Horvatić, predsjednik Vijeća. 
Konstatira da je nazočno 7 od ukupno 8 članova Vijeća što zadovoljava da se odluke mogu pravovaljano donositi.

Predsjednik daje Zapisnik s 11. sjednice od 11. travnja 2022. na glasovanje te se isti jednoglasno usvaja.
Predsjednik predlaže dopunu dnevnog reda, Točka 3. Asfalterski program i dalje numeničkim redom. 
Jednoglasno usvojen slijedeći: 

D n e v n i   r e d

1. Domobranska 4 – uklanjanje zvona (staklo, papir, plastika) s zelene površine
2. Križanje ulica Nad lipom – Vrhovec – zahtjev za vraćanje uklonjenog zaštitnog stupića
3. Asfalterski program – donošenje zaključka
4. Pitanja, prijedlozi i odgovori
· Ulica grada Gualdo Tadino od 16 do 18 i Ulica Šestinski dol 53, odgovor Odjela za komunalne poslove i zelenilo o postavljanju znaka zabrane odlaganja glomaznog otpada
· Ulica Zatišje 8G, obnova parkirnog mjesta za osobe s invaliditetom, nalog Zagrebačkim cestama
· Domobranska ulica – Zaključak VGČ o prijedlogu postavljanja uspornika
· Šestinski dol od 24 do 40 – Zaključak VGČ o proširenju ulice


Ad. 1. 	Domobranska 4 – uklanjanje zvona (staklo, papir, plastika) s zelene površine

Predsjednik otvara raspravu o točci dnevnog reda 
Nakon rasprave, s 5 glasova ZA i 1 glasom SUZDRŽANIM,  donesen slijedeći:

Z A K L J U Č A K 
o prijedlogu za uklanjanje zvona (staklo, papir, plastika) sa zelene površine,
Domobranska 4

1. Vijeće Mjesnog odbora zaprimilo je zahtjev stanara koji traže uklanjanje zvona (staklo, papir, plastika) sa zelene površine kod zgrade u Domobrasnkoj 4.

2. Vijeće smatra zahtjev opravdan te traže uklanjanje spomenutih zvona.

3. Ovaj Zaključak dostavit će se Gradskom uredu za mjesnu samoupravu, civilnu zaštitu, sigurnost i Vijeću Gradske četvrti Črnomerec na daljnje postupanje.
Ad. 2.   Križanje ulica Nad lipom – Vrhovec – zahtjev za vraćanje uklonjenog zaštitnog stupića

Predsjednik otvara raspravu o točci dnevnog reda 
Nakon rasprave, jednoglasno donesen slijedeći:

          Z A K L J U Č A K 
    o vraćanju zaštitnog stupića, križanje Nad lipom - Vrhovec

1. Vijeće Mjesnog odbora Šestinski dol - Vrhovec raspravljalo je o zahtjevu građana za vraćanje zaštitnog stupića u ulici Nad lipom, kod križanja s ulicom Vrhovec.

2. Na navedenoj lokaciji postojao je zaštitni stupić koji je iz nekog razloga uklonjen. Kako se tamo parkiraju vozila, traži se ponovno vraćanje zaštitnog stupića na traženu lokaciju.

3. Ovaj Zaključak dostavit će se Gradskom uredu za mjesnu samoupravu, civilnu zaštitu, sigurnost i Vijeću Gradske četvrti Črnomerec na daljnje postupanje.

Ad. 3.  Asfalterski program – donošenje zaključka

[bookmark: _GoBack]Predsjednik otvara raspravu o točci dnevnog reda te kaže da je potrebno predložiti nekoliko ulica za asfalterski program, tj. ulice koje je potrebno asfaltirati bez galanterije.
Nakon rasprave, jednoglasno donesen slijedeći:


Z A K LJ U Č A K
o asfalterskom programu Plana malih komunalnih akcija 
Vijeća Mjesnog odbora Šestinski dol - Vrhovec za 2022.

1. Vijeće Mjesnog odbora Šestinski dol - Vrhovec je sukladno s raspoloživim sredstvima mjesnog odbora iz Plana malih komunalnih akcija za 2022., donijelo svoje prioritete asfalterskog programa:
a) Ulica Klanac
b) Kunišćak – od kružnog toka Sveti Duh do kružnog toka Domobranska
c) Ulica grada Gualdo Tadino od broja 2 do 4
	
2. Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.


Ad. 8.   Pitanja, prijedlozi i obavijesti
· Ulica grada Gualdo Tadino od 16 do 18 i Ulica Šestinski dol 53, odgovor Odjela za komunalne poslove i zelenilo o postavljanju znaka zabrane odlaganja glomaznog otpada
· Ulica Zatišje 8G, obnova parkirnog mjesta za osobe s invaliditetom, nalog Zagrebačkim cestama
· Domobranska ulica – Zaključak VGČ o prijedlogu postavljanja uspornika
· Šestinski dol od 24 do 40 – Zaključak VGČ o proširenju ulice


Predsjednik čita obavijesti uz kratko pojašnjenje te kaže da je preporuka da se Plan KA i Plan MKA donese što prije za sljedeću godinu.
Vijećnici su tražili češće košenje trave na površinama koje su u programu redovitog održavanja Podružnice Zrinjevac. Također se daje informacija da je nadstrešnica na autobusnom stajalištu kod ulice Prevoj popravljena i da su očišćeni slivnici u ulici pećine kao i popravljeno prometno ogledalo preko puta ulice Podfušćak.

Sjednica završila u 19:15 sati.

Zapisnik vodila:
Nevenka Antunović



KLASA:    024-08/22-003/1110
URBROJ:  251-13-11-3/001-22-2
Zagreb,      26. svibnja 2022.				
  


               Predsjednik Vijeća 
Mjesnog odbora Šestinski dol - Vrhovec

                 Dario Horvatić

